LAOAG CITY - Napalaus ti pannakadismaya ti maysa a Filipino-German a nagkiddaw a saanen a mainaganan kalpasan a nagkakatawaan dagiti tricycle drivers idiay Pasuquin, Ilocos Norte.
Segun iti half-Filipino ken half-German nga estudyante ti maysa a pagadalan ditoy syudad ti Laoag ken taga Brgy Nalvo iti nadakamat nga ili, napasamak ti insidente bayat a magmagna iti asideg ti public market iti ili a Pasuquin idi ta bigla nga adda ti nangipukkaw kenkuana ti "supot" kagiddan ti panagkakatawa dagiti tricycle drivers nga agur-uray ti pasaheros iti nadakamat a lugar.
VOICE CLIP:
Gapu iti nasao nga insidente, napabainan ti gangannaet gapu ta adu ti nakaimatang iti insidente ken ibilang na a diskriminasyun ti naaramid kenkuana.
Kalpasan ti insidente ket nabalakadan nga agturong iti Bombo Radyo tapno ireklamo na ti inaramid da kenkuana ket maleksyonan dagitoy.
Imbatad ti gangannaet nga awan pay ti plano na nga agreklamo iti pulisya ngem no uliten pay dagiti suspek ti inaramid da ket agreklamon ken mangipila metten ti reklamo kontra kadakuada.
Inkeddeng na nga ipadanon na iti Bombo Radyo ti napasamak a diskriminasyun kenkuana tapno saanen a maulit pay ken kadagiti dadduma pay a gangannaet a kas kenkuana.
ilo_Latn ilo_Latn eng_Latn ilo_Latn ilo_Latn ilo_Latn ilo_Latn